Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2212

(3) A Tanács egyhangúlag határoz, kivéve eljárási kérdésekben és azokban az esetekben, ahol a K.3. cikk kifejezetten más szavazási szabályokat ír elő. Ha a Tanács valamely határozatához minősített többség szükséges, tagjainak szavazatait az Európai Közösséget létrehozó szerződés 148. cikke (2) bekezdésének megfelelően kell súlyozni, és a határozat elfogadásához legalább nyolc tag által leadott, legalább ötvennégy igen szavazat szükséges. K.5. cikk Nemzetközi szervezetekben, illetve nemzetközi konferenciákon a részt vevő tagállamok képviselik az e cím rendelkezései szerint elfogadott közös álláspontokat. K.6. cikk Az elnökség és a Bizottság rendszeresen tájékoztatja az Európai Parlamentet az e cím hatálya alá tartozó területeken folytatott munkáról. Az elnökség konzultál az Európai Parlamenttel az e címben említett területeken végzett tevékenység főbb vonatkozásairól, továbbá gondoskodik arról, hogy az Európai Parlament nézeteit kellőképpen figyelembe vegyék. Az Európai Parlament kérdésekkel fordulhat a Tanácshoz, illetve számára ajánlásokat tehet. Az Európai Parlament évente megvitatja az e címben említett területek végrehajtása terén elért előrehaladást. K.7. cikk E cím rendelkezései nem akadályozzák szorosabb együttműködés létrehozását vagy kialakítását két vagy több tagállam között, amennyiben az együttműködés nem sérti vagy hátráltatja az e címben foglalt együttműködést. K.8. cikk

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes